
SOCIETAT D'HISTÒRIA 
NATURAL DE LES BALEARS 


Josep Maria Verd Crespí (1945 - 2018) 


En Josep, de formació geòleg, es va 
dedicar majoritàriament a la docència, 
sense deixar la seva passió, la geologia. 
Professionalment es va dedicar a la 
docència de secundària, on va ser professor 
de Biologia i Geologia. Els darrers anys va 
fer feina al Centre de Professors 1 Recursos 
de Palma com a assessor. 

Amb un de nosaltres (GS) ens vam 
conèixer quan estudiava geografia en el 
curs 1972-1973 a l'Estudi General Lul- lia, 
Fig. 1. Josep Maria Verd Crespí. en un despatx diminut amb vistes a la Seu. 





Des d'aquestes dates va ser professor, mestre 1 amic. Amb ell vaig aprendre a fer talls 
geològics, que els mapes estan orientats al Nord i que donen molta informació, 1 els 
topònims més. Conformava part d'una assignatura d'interpretació de mapes 1 talls 
geològics, que impartia el Dr. Tomeu Barceló. 

Abans de la tecnologia digital, em va ensenyar la bestreta analògica del SIG, amb 
fotografies aèries, lupa, paper ceba i, en el treball de camp dels prismàtics 1 a valorar les 
diferents escales dels mapes. Tant d'ell com d'Albert Quintana, vaig aprendre el dubte 
metòdic 1 a veure el "Territori" amb ulls crítics que han fet de mi, amb modèstia, un 
universitari 1 un geògraf amb una visió crítica del món. 

Era tímid, però tots admiràvem la seva habilitat manual, 1 la seva capacitat per 
improvisar un sopar amb quatre coses. En l'expedició a Cabrera, molt abans de ser Parc 
Nacional, era ell, el que ens distribuia les racions de supervivència per al treball de camp, el 
sopar era el ranxo militar. 

També vaig tenir l'oportunitat de compartir pis al carrer Aribau de Barcelona, durant el 
curs 1976-1977, però a partir de gener de 1977 va partir per donar classes a la Universitat 
Autònoma de Barcelona. La carrera de geografia era una efervescència de joves 1 
entusiastes professors. Lluís Pomar, aquell curs donava geomorfologia 1 forem examinats a 

la Universitat Central de Barcelona. Més tard, en Pep, quan na Merce, la seva dona, aprovà 
les oposicions d'institut (matemàtiques) 1 la destinaren a Almeria, va deixar l'Autònoma 1 
la va seguir. Va donar classes d'interí a Almeria. Allà ens retorbàrem, doncs vaig fer 
qualque visita a Aguamarga, allá a on vivien, junt la mar, per fer excursions a la serra de 
Gador, amb un paisatge subdesértic, record que va ploure una bona tempesta, allà, en 
contacte amb la natura, era una veritable lliçó de biogeografia 1 climatologia. 





es 
Fig. 2. D'esquerra a dreta sis joves 1 il-lusionats geòlegs 1 un geògraf: Pep Verd, Alfredo Barón, 
Mariano Marzo, Francesc Calvet, Lluís Pomar, Ferran Colombo 1 Gabriel Sevilla, al vaixell d'una 
expedició geològica a l'arxipèlag de Cabrera el 3 de març de 1975. 


Soci de la Societat d'Història Natural de les Balears. A la dècada dels 70, quan el Dr. 
Guillem Mateu era president de la SHNB, va ser vocal de la junta directiva 1 també membre 
de la junta de publicacions del Bolletí. 

Al 1972 publica el seu primer article científic, al Bolletí de la Societat d'Història 
Natural de les Balears, un article extens (44 pàgines) sobre el Quaternari dels al-luvions del 
pla de Palma. En aquest article fa nombrosos talls, i treballa la morfologia dels còdols 1 
direccionalitat per esbrinar els paleofluxos al:luvials. Fou tal la transcendència que, segons 
en Josep, tothom del món de la geologia lligava la seva persona a aquest article. 

A principis dels 80, Juntament amb n'Alfredo Barón, va impartir classes de geologia als 
joves universitaris de la Llicenciatura de biologia, quan encara la universitat depenia de la 
Universitat Autònoma de Barcelona. Al mateix temps impartia classes de Ciències Naturals 
a l'Institut Berenguer d'Anoia (Inca), a on estimularia a molts d'alumnes a seguir una 
carrera universitària científica. 

Fig. 3. Pep Verd, atent, a la dreta de la primera fila a una conferència a la seu de la Societat d'Història 
Natural de les Balears, organitzada per l'Associació de Geòlegs de les Illes Balears, que rendia 
homenatge a Andreu Muntaner (en el centre de la imatge) (foto D. Vicens de dia 16 de novembre de 
2012). 


El 1988 va participar a una obra col-lectiva sobre la didactica de la natura de les 
Balears, on hi havia professors com són en Pascual Comín, en Guillem Ramón Pérez de 
Rada, en Miquel Catany, n'Angel Ginés, etc, que han estat (1 són) tot un referent per a 
docents de les Ciències Naturals de les nostres illes. 

Va ser delegat territorial de la Asociación Española para la Enseñanza de las Ciencias 
de la Tierra (AEPECT) des de l'any 1997 fins el 2006. Per novembre de 1997 en una 
reunió preparatòria, a Sóller, del X Simposio sobre la Enseñanza de las Ciencias de la 
Tierra on es va proposar Vedició d'un CD que recollís tota la documentació generada als 
simposios anteriors, en Josep va ser un dels que va posar fil a l'agulla per a fer l'edició 
d'aquest CD, a més de ser un dels organitzadors del X Simposio que es celebrava a 
Mallorca el 1998, 1 que va quedar enregistrat parcialment a la revista de l'AEPECT. 
Paral-lelament, les sortides del X Simposio, 1 que en Josep va participar, varen quedar 
enregistrades a un llibre editat per J. J. Fornós des de la UIB. En Josep va fer una sortida 
geològica al Port des Canonge. 

Entre l'any 2000 i el 2006 va participar en distints articles relacionats amb 
l'ensenyament de les ciències. Un dels seus articles ha estat molt consultat, es tracte de 
l'article que parla de la matriu de Leopold per a analitzar notícies de premsa de temàtica 
ambiental, així entre el 2010 1 2012 ha estat dels més consultats de la Revista, a partir del 
portal RACO (11.789 consultes). 

Fig. 4. Pep Verd assidu a les conferències geològiques de la Societat d'Història Natural de les Balears 
dins el cicle de noves tesis doctorals (fotografies de D. Vicens del 21 1 28 d'abril de 2016, 
respectivament). 


En Josep va estar lligat al món educatiu, 1 sobretot, per a ensenyar als professors noves 
metodologies relacionades amb l'àmbit digital. Així va participar com a ponent o 
coordinador a diferents cursos, a l'Institut de Ciències de l'Educació (UIB), el Centre de 
Professorat 1 Recursos de Palma 1 als cursos organitzats per 1? AEPECT, relacionats amb la 
geologia, l'acció tutorial o la utilització d'eines digitals. 

També va ser soci i va participar a diferents activitats organitzades per l'Associació de 
Geòlegs de les Illes Balears, creada el 1998. Era un habitual dels Geo-berenars. 

En Josep tenia més inquietuds, així el 2002 quan es va realitzar l'exposició "Els anys 
elèctrics. 100 anys d'electricitat a Mallorca" a Alaró, va fer la vveb "Alaró 2001. Cent anys 
d'electricitat a Mallorca". I amb la darrera reforma del Castell d'Alaró, la sala gran del ler 
pis de l'Hostatgeria que s'ha dedicat íntegrament a allotjar diversos mòduls que ajuden el 
visitant a conèixer millor el medi natural 1 la història del Castell, va participar en 
l'elaboració d'alguns dels seus textos. 


Gabriel SEVILLA, Damià VICENS, Guillem X. PONS i Pere J. BRUNET 
Societat d'Història Natural de les Balears 

